
REPUBLIKA HRVATSKA
TRGOVAČKI SUD U ZADRU	
Dr. Franje Tuđmana 35					

R E P U B L I K A  H R V A T S KA 

	R J E Š E N J E	

Trgovački sud u Zadru, po sutkinji Ani Markač, postupajući po prijedlogu Financijske agencije, Regionalnog centra Split, Podružnica Zadar, za otvaranje stečajnog postupka nad dužnikom LIGNA AKORD d.o.o., Poličnik, Poličnik Gornji 38, OIB: 17850986862, dana 28. siječnja 2019.
r i j e š i o  j e

Odbacuje se prijedlog Financijske agencije, Regionalnog centra Split, Podružnice Zadar, Klasa:110-07/19-01/04, Urbroj:04-06-19-242 od 17. siječnja 2019., za otvaranje stečajnog postupka nad dužnikom LIGNA AKORD d.o.o., Poličnik, Poličnik Gornji 38, OIB: 17850986862, kao nedopušten. 
Obrazloženje

	Financijska agencija, Regionalni centar Split, Podružnica Zadar, podnijela je ovom sudu prijedlog za pokretanje stečajnog postupka nad uvodnom označenim dužnikom temeljem odredbe čl. 110. st. 1. Stečajnog zakona (Narodne novine broj 71/2015 i 104/2017) navodeći da dužnik na dan 16. siječnja 2019. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u ukupnom iznos od 324.496,80 kuna kao i da ima 4 zaposlenika. 
Odredbom čl. 15. st. 2. Stečajnog zakona propisano je, da ako je pokrenut predstečajni postupak, do njegovog završetka nije dopušteno pokretanje stečajnog postupka.
	Sud je po službenoj dužnosti pribavio spis predmeta poslovni broj St-389/2018 te uvidom u isti utvrdio da je dana 15. studenog 2018. kod ovog suda zaprimljen prijedlog dužnika za otvaranje predstečajnog postupka temeljem kojeg prijedloga je sud 18. siječnja 2019. otvorio predstečajni postupak nad uvodno označenim dužnikom.  
	Uzimajući u obzir citiranu odredbu čl. 15. st. 2. Stečajnog zakona prijedlog Financijske agencije, Regionalnog centra Split, Podružnice Zadar zaprimljen kod ovog suda 18. siječnja 2019., a kojim ista predlaže otvaranje stečajnog postupka nad uvodno označenim dužnikom ukazuje se kao nedopušten, slijedom čega je odlučeno kao u izreci ovog rješenja.

U Zadru 28. siječnja 2019. 

Za točnost otpravka-ovlaštena službenica					 	      Sutkinja
Martina Kalmeta 								   Ana Markač, v.r.


UPUTA O PRAVNOM LIJEKU:  
Protiv ovog rješenja dopuštena je žalba u roku od 8 (osam) dana, od dostave rješenja a žalba se podnosi Visokom trgovačkom sudu Republike Hrvatske putem ovog suda u 2 (dva) istovjetna primjerka. Dostava ovog rješenja smatra se obavljenom istekom 8 (osmog) dana od dana objave ovog rješenja na mrežnoj stranici e-Oglasna ploča sudova. 
Dostaviti: 
· Financijskoj agenciji, Podružnica Zadar
· e-Oglasna ploča sudova
· u spis

